3.  การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

ประกอบธุรกิจผลิตและจำหน่ายเครื่องประดับ เพชรกะรัต เและเพชรที่ยังไม่ขึ้นตัวเรือน
(เพชรร่วง) ในการจัดหาสินค้าเพื่อจำหน่าย
บริษัทดำเนินการนำเข้าวัตถุดิบเพชรคุณภาพสูงจากประเทศเบลเยี่ยมประมาณร้อยละ 75
หรือซื้อจากตัวแทนจำหน่ายตั้งอยู่ในประเทศไทยอีกประมาณร้อยละ 25
แล้วว่าจ้างโรงงานเครื่องประดับและช่างฝีมือในประเทศผลิตเป็นสินค้าสำเร็จรูปสำหรับจำหน่าย ณ
ปัจจุบันบริษัทเน้นการทำการตลาดภายในประเทศผ่านสาขาของบริษัทในรูปแบบของร้านค้าของบริษัท
รูปแบบเคาน์เตอร์ในห้างสรรพสินค้า
และการขายผ่านสาขาที่เป็นของผู้ประกอบการธุรกิจซึ่งทำสัญญาในลักษณะคล้ายแฟรนไชส์
โดยลูกค้าของบริษัทจะกระจายอยู่ทุกภูมิภาคทั่วประเทศ ทั้งในเขตกรุงเทพฯปริมณฑล
รวมไปถึงจังหวัดต่าง ๆ ในภาคกลาง ภาคเหนือ ภาคตะวันออกเฉียงเหนือ ภาคตะวันออก และ
ภาคใต้

ในปัจจุบันบริษัทมีแบรนด์ (Brand) หรือ เครื่องหมายการค้า “เพชรยูบิลลี่”
โดยมีการจัดจำหน่ายให้กับกลุ่มลูกค้าเป้าหมาย ดังนี้

ผลิตภัณฑ์ภายใต้เครื่องหมายการค้า “เพชรยูบิลลี่” จะวางจำหน่ายในทุกสาขาของบริษัท
โดยกลุ่มลูกค้าเป้าหมายหลักคือเจ้าของธุรกิจ ผู้บริหาร และพนักงานบริษัท เป็นต้น
ทั้งนี้ผลิตภัณฑ์ที่จำหน่ายภายใต้เครื่องหมายการค้า “เพชรยูบิลลี่”
จะมีใบรับประกันคุณภาพภายใต้เครื่องหมายการค้า “เพชรยูบิลลี่”

ผลิตภัณฑ์ของบริษัทสามารถแบ่งออกเป็น 3 กลุ่มหลัก คือ

1. เครื่องประดับ

ผลิตภัณฑ์กลุ่มเครื่องประดับของบริษัทฯสามารถแบ่งได้ 2 กลุ่ม ดังต่อไปนี้

1) เครื่องประดับเพชร คือ การนำเพชรที่มีขนาดตั้งแต่ 0.005 กะรัต – 0.99 กะรัต
มาประดับบนตัวเรือน โดยตัวเรือนของเครื่องประดับเพชรของบริษัทฯจะทำจากทองคำ 18 เค
ซึ่งมีส่วนประกอบของทองคำอยู่ร้อยละ 75
โดยผลิตภัณฑ์ของบริษัทฯครอบคลุมเครื่องประดับทุกประเภท เช่น แหวน จี้ ต่างหู สร้อยคอ
สร้อยข้อมือ กำไล และ เข็มกลัด
โดยบริษัทฯจะมีทีมงานออกแบบเครื่องประดับหรือดีไซน์เนอร์เป็นผู้ออกแบบผลิตภัณฑ์ใหม่
แล้วจึงว่าจ้างโรงงานหรือช่างฝีมือในประเทศเป็นผู้ผลิตตัวเรือน และฝังเพชรลงในตัวเรือนนั้น
ทั้งนี้หากเครื่องประดับที่จำหน่ายใช้เพชรเม็ดเดี่ยวที่มีขนาดใหญ่กว่า 1 กะรัตเป็นส่วนประกอบ
บริษัทจะแบ่งบันทึกรายได้จากการจำหน่ายเป็น 2 ส่วนคือ รายได้จากการจำหน่ายเพชรกะรัต และ
ส่วนที่เหลือจะเป็นรายได้จากการจำหน่ายเครื่องประดับ
สำหรับใบรับประกันนั้นหากเพชรที่อยู่บนตัวเรือนมีใบรับประกันจากสถาบัน
ผู้ซื้อก็จะได้รับใบประกันจากสถาบันควบคู่ กับใบรับประกันตัวเรือนที่เป็นของบริษัทฯ
หากเพชรที่อยู่บนตัวเรือนไม่มีใบรับประกันจากสถาบัน ผู้ซื้อก็จะได้ใบรับประกันของบริษัทฯ
ในการรับประกันสินค้าชิ้นที่ซื้อไป

เครื่องประดับทุกชิ้นของบริษัทฯได้รับการออกแบบตามรสนิยมของกลุ่มลูกค้าในประเทศ ซึ่งดีไซน์
(Design)
หรือรูปแบบจะแตกต่างจากเครื่องประดับอัญมณีที่ผลิตโดยโรงงานขนาดใหญ่สำหรับการส่งออก
โดยสินค้าของบริษัทฯนั้นจะมีรูปแบบที่ร่วมสมัย และใช้อัญมณีชนิดเดียวคือเพชรในการประดับบนเรือน
โดยบริษัทฯได้ให้ความสำคัญและพิถีพิถันเป็นอย่างมากในเรื่องของคุณภาพเพชรที่นำมาประกอบบนตัวเรือน
รวมถึงคุณภาพในการผลิตตัวเรือนเป็นเครื่องประดับ อย่างไรก็ตาม
บริษัทฯตระหนักดีว่ารูปแบบและความสวยงามนั้นเป็นปัจจัยที่สำคัญที่สุดในการตัดสินใจเลือกซื้อเครื่องประดับของผู้บริโภคทั้งชายและหญิง
บริษัทฯจึงได้ให้ทีมออกแบบเครื่องประดับร่วมกับฝ่ายการตลาดของบริษัทฯทำหน้าที่วิเคราะห์ความต้องการ
และแนวโน้มความนิยมและกระแสแฟชั่นของลูกค้ากลุ่มเป้าหมาย
เพื่อให้บริษัทฯสามารถนำเสนอเครื่องประดับที่มีรูปแบบที่โดดเด่นและตอบสนองความต้องการของลูกค้าที่เปลี่ยนแปลงไปตามช่วงเวลา
นอกจากนี้บริษัทฯ ได้นำเทคโนโลยีการสร้างรูปแบบ Jewelry CAD
หรือโปรแกรมออกแบบเครื่องประดับแบบ 3 มิติ
มาช่วยในการออกแบบและพัฒนารูปแบบสินค้าใหม่ให้สอดคล้องกับความต้องการและพฤติกรรมของลูกค้าเป้าหมายในแต่ละประเภท
ซึ่งในปัจจุบันบริษัทฯได้กำหนดรูปแบบสินค้าออกเป็น 3 สไตล์ 13 คอลเล็คชั่น ดังนี้

ความสง่างาม แห่งความเป็นเลิศ (Prestige Elegant Style)

Carat Collection

[]

Microset Collection

[]

Triple Luck Collection

[]

Glamorous Grandeur Collection

[]

The Excellence Collection

[]

เรียบหรู ทันสมัย (Brilliant Modern Style)

Twin Line Collection

[]

Diamond Line Collection

[]

Smart Collection

[]

New Gen Collection

[]

ความละมุนละไมอย่างเป็นเอกลักษณ์ร่วมสมัย (Gentle Classic Style)

Jubilee Heart Collection

[]

Floriss Collection

[]

Solit Collection

[]

Italy Chain Collection

[]

2) สร้อยอิตาลี ทองคำ 18 เค คือ สร้อยที่บริษัทฯจำหน่ายเป็นเครื่องประดับ
ซึ่งสินค้าประเภทนี้บริษัทฯจะไม่ได้เป็นผู้ออกแบบเอง
โดยบริษัทฯจะเลือกซื้อมาจากผู้ผลิตตามแบบที่คาดว่าจะเป็นที่นิยมในกลุ่มลูกค้าของบริษัทฯ

2. เพชรกะรัต (Carat Diamond)

เพชรกะรัต คือ เพชรที่เจียระไนเป็นรูปทรงกลม หรือรูปทรงแฟนซี (Fancy Cut) ได้แก่ รูปหัวใจ
รูปหยดน้ำ รูปสี่เหลี่ยม รวมถึงรูปทรงอื่น ๆ เช่น รูปพระ เป็นต้น และมีน้ำหนักตั้งแต่ 1.00
กะรัตขึ้นไป ซึ่งบริษัทฯนำเข้าจากแหล่งเจียระไนเพชร (Sightholder) จากประเทศเบลเยี่ยม
ซึ่งเป็นแหล่งเจียระไนเพชรที่ดีที่สุด 1 ใน 5 ของโลกโดยเพชรแต่ละเม็ดจะมีใบรับประกัน
(Certificate) จากสถาบัน HRD (Hoge Raad voor Diamant) หรือ GIA (The
Gemelogical Institute of America) เพื่อบ่งบอกถึงคุณลักษณะของเพชร 4 ประการ (4C)
การรับประกันคุณภาพเพชรของทั้ง 2 สถาบันนั้นได้รับความเชื่อถือจากทั่วโลกอยู่ในระดับเดียวกัน
ข้อแตกต่างหลัก ๆ คือประเทศที่สถาบันดังกล่าวตั้งอยู่ โดยในขณะที่ HRD
เป็นสถาบันจากประเทศเบลเยี่ยม แต่ GIA เป็นสถาบันจากประเทศสหรัฐอเมริกา
ทั้งนี้การออกใบรับประกันคุณภาพเพชรจะมีการคิดค่าใช้จ่ายจากสถาบันดังกล่าวมูลค่าตั้งแต่ประมาณ
2,000 บาทสำหรับเพชรขนาด 0.15 – 0.22 กะรัต ประมาณ 6,000 บาท สำหรับเพชรขนาด
1.00 – 1.49 กะรัต ไปจนถึงประมาณ 80,000 บาท สำหรับเพชรขนาด 40.00 – 49.99
กะรัต ซึ่งเป็นมูลค่าประมาณร้อยละ 1 – 2 ของมูลค่าเพชรกะรัต
ซึ่งไม่มีนัยสำคัญมากนักเมื่อเทียบกับมูลค่าเพชรกะรัต

เพชรกะรัตของบริษัทฯมีใบรับประกันทั้งจากสถาบัน HRD และสถาบัน GIA
โดยมีการนำเข้ามาจากแหล่งเจียระไนเพชร (Sightholder) ชั้นนำของประเทศเบลเยี่ยม
ซึ่งเป็นสถานที่เดียวกับที่สถาบัน HRD ตั้งอยู่ ความแตกต่างของสองสถาบันในการกำหนดเพชรที่มีการ
certified คุณลักษณะเพชรให้ตรงกับใบรับประกัน โดยสถาบัน GIA
จะไม่บรรจุเพชรในบรรจุภัณฑ์ที่ปิดผนึก (Sealed Pack)
แต่จะมีการยิงเลเซอร์สัญลักษณ์รหัสเพชรที่เป็นรหัสเดียวกับในใบรับประกันที่ขอบเพชร ในขณะที่
HRDจะอยู่ในบรรจุภัณฑ์ปิดผนึก
และมีการยิงเลเซอร์สัญลักษณ์รหัสเพชรที่เป็นรหัสเดียวกับในใบรับประกันที่ขอบเพชร
ซึ่งสร้างความมั่นใจให้ลูกค้าได้มากกว่า ดังนั้น บริษัทฯจะเน้นการนำเข้าเพชรที่มีใบรับประกัน HRD
มากกว่า GIA แต่ทั้งนี้ ขึ้นอยู่กับอุปสงค์ของลูกค้าและอุปทานของแหล่งวัตถุดิบ
โดยบริษัทฯเลือกนำเข้าเพชรที่มีน้ำหนักตั้งแต่ 1.00 กะรัตขึ้นไป คุณภาพสีตั้งแต่ D (100%) - M
(91%) ระดับความบริสุทธิ์ของเพชรที่นำเข้านั้นเริ่มตั้งแต่ไม่มีตำหนิ (Loupe
Clean)ไปจนถึงตำหนิที่มีน้อย (Very Small Inclusion)
ซึ่งต้องใช้ความชำนาญและกล้องส่องเพชรในการสังเกตุ

[][][][][]

.

ด้วยความบริสุทธิ์ ขนาด และสีที่หลากหลาย ลูกค้าสามารถซื้อเพชรกะรัตในลักษณะที่ยังไม่ขึ้นตัวเรือน
หรือสามารถ
ให้บริษัทฯออกแบบตัวเรือนตามความต้องการของลูกค้า ทั้งนี้ ลูกค้าจะได้รับทั้งใบรับประกันจาก HRD
หรือ GIA และ
ใบรับประกันจากบริษัทฯ

3. เพชรร่วง (Loose Diamond)

เพชรร่วง คือ เพชรที่เจียระไนแล้วแต่ไม่มีการขึ้นตัวเรือน และมีน้ำหนักอยู่ระหว่าง 0.005 –
0.99 กะรัต ซึ่งส่วนใหญ่บริษัทฯจะนำเข้าจากแหล่งเจียระไนในต่างประเทศ
โดยสินค้าของบริษัทฯสามารถแบ่งออกเป็น 2 ประเภท ดังนี้

1)  เพชรร่วงขนาด 0.005 – 0.99 กะรัต แบบไม่มีใบรับประกันจากสถาบัน HRD หรือ GIA
    ซึ่งส่วนใหญ่บริษัทฯจะซื้อมาเพื่อเป็นวัตถุดิบในการผลิตสินค้าเป็นเครี่องประดับของบริษัทฯ
    อย่างไรก็ตาม หากลูกค้ามีความต้องการบริษัทฯก็สามารถจัดจำหน่ายให้
    โดยเพชรที่จำหน่ายจะมีสีอยู่ในช่วง D ถึง H
    ซึ่งผู้ซื้อจะได้รับใบรับประกันคุณภาพสินค้าที่เป็นของบริษัทฯ

2)  เพชรร่วงขนาด 0.30 – 0.99 กะรัต แบบมีใบรับประกันจากสถาบัน HRD หรือ GIA
    เพื่อเป็นการเพิ่มทางเลือก
    และเพิ่มความมั่นใจในคุณภาพเพชรให้กับลูกค้าโดยเพชรที่จำหน่ายจะมีสีอยู่ในช่วง D ถึง H
    เช่นกัน

3.2 สัดส่วนผลผลิตแยกตามประเภทสินค้า

เมื่อดูยอดขาย และคิดสัดส่วนของรายได้แยกตามผลิตภัณฑ์ทั้ง 3 จะพบว่า ในช่วง 3
ปีที่ผ่านมาจนถึงปัจจุบัน รายได้จาก
เครื่องประดับ เพชรกะรัต และเพชรที่ยังไม่ได้ขึ้นตัวเรือน (เพชรร่วง) มีรายละเอียดดังนี้

+----------------------------+-----+------+------+-----+------+------+
|                            | 2   |      | 2553 |     | 2554 |      |
|                            | 552 |      |      |     |      |      |
+----------------------------+-----+------+------+-----+------+------+
| ประเภทรายได้จากการจำหน่าย /  | จำ  | ส    | จำนว | สัด  | จำนว | ส    |
| บริการ                      | นวน | ัดส่วน | นเงิน | ส่วน | นเงิน | ัดส่วน |
|                            | เงิน |      |      |     |      |      |
+----------------------------+-----+------+------+-----+------+------+
|                            | ล้าน | ร    | ล้า   | ร้อ  | ล้า   | ร    |
|                            | บาท | ้อยละ | นบาท | ยละ | นบาท | ้อยละ |
+----------------------------+-----+------+------+-----+------+------+
| 1.  เครื่องประดับ             | 461 | 8    | 59   | 84  | 76   | 8    |
|                            | .19 | 4.75 | 0.72 | .75 | 4.44 | 6.72 |
|                            |     |      |      |     |      |      |
|    1.  เครื่องประดับตัวเรือนทอง | 11  | 2.18 | 1    | 2   | 1    | 1.87 |
|         อัญมณี เพชร          | .88 |      | 1.87 | .18 | 6.49 |      |
|                            |     |      |      |     |      |      |
|     2.  สร้อย 18 เค         |     |      |      |     |      |      |
+----------------------------+-----+------+------+-----+------+------+
| 2.  เพชรกะรัตมีใบรับประกัน     | 34  | 6.41 | 6    | 6   | 8    | 1    |
|                            | .90 |      | 9.66 | .41 | 8.36 | 0.02 |
+----------------------------+-----+------+------+-----+------+------+
| 3.  เพชรต่ำกว่ากะรัต          | 36  | 6.66 | 1    | 6   | 1    | 1.39 |
|                            | .20 |      | 1.44 | .66 | 2.26 |      |
+----------------------------+-----+------+------+-----+------+------+
|   รวมรายได้                 | 544 | 1    | 68   | 10  | 88   | 10   |
|                            | .17 | 00.0 | 3.69 | 0.0 | 1.55 | 0.00 |
+----------------------------+-----+------+------+-----+------+------+

หมายเหตุ: ไม่รวมรายได้จากค่าบริการและรายได้อื่น ๆ

เมื่อเปรียบเทียบผลิตภัณฑ์ทั้ง 3 ประเภทของบริษัทฯ บริษัทเน้นจำหน่ายเครื่องประดับ
เนื่องจากเป็นสินค้าที่อยู่ในความต้องการของกลุ่มลูกค้าเป้าหมายหลัก โดยที่เพชรกะรัต
และเพชรร่วงเป็นการจำหน่ายเพื่อสร้างฐานลูกค้า
และให้ร้านค้าของบริษัทมีจุดเด่นและมีความหลากหลายของสินค้ามากขึ้น

  3.3 ภาวะอุตสาหกรรม การตลาด และการแข่งขัน

3.3.1 ลักษณะของอุตสาหกรรมเพชร

อุตสาหกรรมเพชรสามารถแบ่งได้เป็น 2 ตลาดที่มีลักษณะต่างกันโดยสิ้นเชิง คือ 1)
สำหรับใช้ในงานอุตสาหกรรม และ
2) สำหรับใช้เป็นเครื่องประดับ

เพชรสำหรับใช้ในอุตสาหกรรม

เพชรสำหรับใช้ในอุตสาหกรรมวัดจากคุณภาพของความแข็งและการทนความร้อนเป็นหลักโดยเพชรที่มีคุณสมบัติและคุณภาพดังกล่าวจะถูกนำมาเป็นหัวเจาะ
หรือใบมีดในการตัด ซึ่งเป็นส่วนประกอบของเครื่องมือเชิงอุตสาหกรรม นอกจากนี้
หัวเพชรสามารถนำมาใช้ในการเจียร และผงเพชรสามารถนำมาใช้ในการขัดได้อีกด้วย ในอนาคต
เพชรสามารถพัฒนามาใช้เป็นเซมิคอนดักเตอร์ในการผลิตไมโครชิพหรือใช้สำหรับการระบายความร้อนในเครื่องใช้ไฟฟ้าและอุปกรณ์อิเล็กทรอนิกส์

เพชรสำหรับใช้เป็นเครื่องประดับ

เพชรสำหรับใช้เป็นเครื่องประดับ มีการวัดมูลค่าจาก คุณลักษณะของเพชร 4 ประการ (4C)
ทั้งในเรื่องของน้ำหนักกะรัต(Carat Weight) ความบริสุทธิ์ (Clarity) สี (Color)
และคุณภาพการเจียระไน (Cut) นอกจากนี้
มูลค่าของเพชรยังถูกควบคุมโดยอุปสงค์และอุปทานของตลาด ในส่วนของอุปทานนั้น
เริ่มจากการทำเหมืองเพชร ซึ่งเหมืองเพชรที่สำคัญในปัจจุบันอยู่ในประเทศ สาธารณรัฐคองโก
สาธารณรัฐบอทสวาน่า รัสเซีย ออสเตรเลีย และ แคนาดา
โดยเพชรดิบที่ขุดได้จะขายผ่านบริษัทพ่อค้าคนกลางก่อนจะส่งต่อไปให้บริษัทเจียระไน
(Sightholder) ซึ่งบริษัทพ่อค้าคนกลางที่สำคัญคือ บริษัท Diamond Trading Company (DTC)
ภายใต้การดูแลของบริษัท เดอ เบียร์ จำกัด (De Beers) ซึ่งเป็นผู้ก่อตั้ง กำหนดนโยบาย
สนับสนุนเงินทุน และส่งเสริมการตลาดของ DTC หน้าที่หลักของ DTC คือ
คัดแยกคุณภาพของเพชรดิบ จัดสรรปริมาณที่ต้องการจำหน่าย
รวมไปถึงการกำหนดราคาขายให้กับแหล่งเจียระไนเพชร

การเคลื่อนไหวของเพชรในตลาดโลก

[]

ในอดีตนั้นร้อยละ 80 ของการซื้อขายเพชรดิบทั่วโลกผ่าน De Beers ทำให้ De Beers
สามารถควบคุมปริมาณเพชรในตลาดและกำหนดราคาซื้อขายได้
ในเวลาต่อมาเมื่อมีการทำเหมืองในรัสเซีย แคนาดา และ ออสเตรเลีย
ทำให้การซื้อขายเพชรดิบผ่าน De Beers ลดลงเหลือประมาณร้อยละ 40 ต่อปี
ทำให้ราคาเพชรดิบเป็นไปตามกลไกของตลาดมากขึ้น
เพชรดิบจากพ่อค้าคนกลางจะถูกขายไปยังผู้เจียระไนในหลายประเทศ เช่น เบลเยียม
สหรัฐอเมริกา อิสราเอล และอินเดีย
ซึ่งผู้เจียระไนจะตัดเพชรดิบให้อยู่ในรูปทรงที่ต้องการ เพชรที่เจียระไนแล้วประมาณร้อยละ 50
จะซื้อขายกันในประเทศเบลเยียม ผู้ผลิตเครื่องประดับในประเทศต่าง ๆ
จะมาซื้อเพชรเจียระไนเหล่านี้ และนำมาผลิตเป็นเครื่องประดับเพื่อจำหน่ายให้แก่ผู้บริโภคต่อไป

ซึ่งราคาของเพชรเจียระไนแล้วจะตัดสินจากคุณลักษณะของเพชร 4 ประการ (4C) ดังนี้

(1) น้ำหนักกะรัต (Carat Weight)

กะรัต (Carat) เป็นหน่วยวัดน้ำหนักและขนาดของเพชร โดยเพชร 1 กะรัต มีน้ำหนักเท่ากับ 200
มิลลิกรัม
ซึ่งเป็นหน่วยการวัดที่แพร่หลายไปทั่วโลกและถูกกำหนดให้ใช้เป็นหน่วยในการชั่งตวงวัดอัญมณีสากล
โดย 1 กะรัตนั้นแบ่งออกเป็น 100 สตางค์ ตามธรรมชาติเพชรยิ่งมีขนาดใหญ่ ยิ่งหาพบได้ยาก
และยิ่งมีราคาสูง และเพชรขนาดใหญ่ 1 เม็ด จะมีราคาสูงกว่าเพชรหลายเม็ดที่มีน้ำหนักรวมเท่ากัน

[]

(2) ความบริสุทธิ์ (Clarity)

เพชรส่วนใหญ่จะมีตำหนิ ที่เกิดขึ้นตามธรรมชาติ ซึ่งก่อตัวขึ้นระหว่างการตกผลึก
และจะแตกต่างกันในแต่ละเม็ด ซึ่งลักษณะเป็นจุดเล็ก ๆ ภายในเพชรซึ่งมองไม่เห็นได้ด้วยตาเปล่า
และมีผลต่อการปล่อยให้แสง วิ่งผ่านเพชร อันจะทำให้เพชรเม็ดนั้น เปล่งประกายไม่เต็มที่
จึงมีการกำหนดระดับความบริสุทธิ์ของเนื้อเพชรออกมาเป็นมาตรฐานโดย โดยใช้
แว่นขยายที่มีกำลังขยาย 10 เท่า ตรวจสอบ
ซึ่งหากไม่พบตำหนิจะถือว่าเป็นเพชรที่มีความบริสุทธิ์สูงหรือไร้ตำหนิระดับ LC (Loupe Clean)
หรือ IF (Internally Flawless) หากมีตำหนิบ้างจะจัดอยู่ในระดับ VVS (Very Very
Small Inclusion) ไปจนถึงเพชรมีตำหนิมากระดับ I (Inclusion) ทั้งนี้
ตามมาตรฐานสากลในการวัดระดับคุณภาพความบริสุทธิ์จะใช้กำลังขยายขนาด 10 เท่า เท่านั้น
ไม่จำเป็นต้องมีการทดสอบที่กำลังขยายสูงกว่านั้น และหากที่กำลังขยายสูงกว่า 10 เท่าพบตำหนิ
แต่ที่ 10 เท่าไม่พบตำหนิ ยังคงจัดระดับเพชรเม็ดนั้นว่า ไร้ตำหนิ (Flawless)
โดยในปัจจุบันตามหลักสากลจะใช้อักษรย่อ อธิบายความบริสุทธิ์ของเพชรไว้ดังนี้

+-------------+-----------------+-------------------------------------+
| ระดับความบ   |                 |                                     |
| ริสุทธิ์ของเพชร |                 |                                     |
+-------------+-----------------+-------------------------------------+
| []          | FL              | เป็นเพชรชั้นยอดน้ำงามที่สุด                |
|             |                 | ไม่มีตำหนิใดๆทั้งในเนื้อเพชรและผิวของเพชร   |
|             | Flawless        |                                     |
+-------------+-----------------+-------------------------------------+
|             | IF              | เป็นเพชรชั้นยอดที่ไม่มีตำหนิภายในเนื้อเพชรเลย |
|             |                 |                                     |
|             | Internally      |                                     |
|             | Flawless        |                                     |
+-------------+-----------------+-------------------------------------+
| []          | VVS1 / VVS2     | เป็นเพชรที่มีมลทินในเนื้อเพชรให้เห็นน้อยมากๆ  |
|             |                 | อาจต้องใช้กล้องชนิดพิเศษส่องจึงเห็น         |
|             | Very Very Small | จำแนกออกเป็น 1 และ 2 ตามลำดับ         |
|             | Inclusion       | ตำหนิน้อยมากจะใช้ VVS1                 |
|             |                 | หากตำหนิสามารถเห็นได้ชัดมากขึ้นจะใช้ VVS2  |
+-------------+-----------------+-------------------------------------+
| []          | VS1 / VS2       | เป็นเพชรที่มีมลทินในเนื้อเ                 |
|             |                 | พชรในระดับที่ต้องใช้กล้องชนิดพิเศษส่องดูจึงเห็น |
|             | Very Small      | แต                                  |
|             | Inclusion       | ่โดยทั่วไปแล้วจะสามารถเห็นได้ชัดเจนกว่าระดับ |
|             |                 | VVS                                 |
|             |                 | แ                                   |
|             |                 | ละอาจมีสีต่างๆในเนื้อมลทินที่สามารถมองเห็นได้ |
+-------------+-----------------+-------------------------------------+
| []          | SI1 / SI2       | เป็นเพชรท                            |
|             |                 | ี่มีมลทินในระดับที่สามารถมองเห็นได้ด้วยตาเปล่า |
|             | Small Inclusion | แต่จะมีขนาดเล็กอาจจะต้องสังเกต           |
|             |                 | หรือใ                                |
|             |                 | ช้กระดาษขาวทาบและมองกับแสงไฟจึงเห็นชัดขึ้น |
|             |                 | ในระดับสายตาของผู้ยัง                   |
|             |                 | ไม่ชำนาญการอาจต้องใช้เวลานานในการสังเกต |
+-------------+-----------------+-------------------------------------+
| []          | I1 / I2 / I3    | เป็นเพชรที่มีมลทินในร                    |
|             |                 | ะดับที่สามารถสังเกตด้วยตาเปล่าได้อย่างชัดเจน |
|             | Inclusion       |                                     |
+-------------+-----------------+-------------------------------------+

  ที่มา: บมจ. ยูบิลลี่ เอ็นเตอร์ไพรส์

(3) สี (Color)

[]เพชรที่นำมาใช้ทำเครื่องประดับส่วนใหญ่จะเป็นสีขาว โดยมีการจัดระดับโดยใช้ตัวอักษร
กำกับตั้งแต่ D จนถึง Z โดย ขาวพิเศษ (D หรือ Exceptional White+) ไปถึงเหลืองหม่น (R
หรือ Tinted) โดยเพชรที่มีสีขาวมากจะมีราคาสูงกว่าเพชรที่มีสีอื่นปนจาง ๆ

ที่มา: Hoge Raad voor Diamant

(4) คุณภาพการเจียระไน (Cut)

การส่องประกายของเพชรจะขึ้นอยู่กับคุณภาพการเจียระไน ซึ่งเพชรไม่ว่ารูปทรงใด
หากเจียระไนอย่างถูกต้อง ก็จะสามารถกำหนดการหักเหของแสงภายในตัวเพชร ทำให้เกิดประกาย
ดังนั้นการเจียระไนเพชรให้ได้มาตรฐานจะต้องทำอย่างประณีตเพื่อให้เกิดประกายระยิบระยับจากแสงที่สะท้อนสู่เพชรมากที่สุด
ความสามารถในการสะท้อนแสงของเพชรขึ้นอยู่กับการเจียระไน ซึ่งสามารถสังเกตได้ดังนี้

[][]

ที่มา: Hoge Raad voor Diamant

นอกจากนี้ยังมีคุณสมบัติอื่น ๆ เช่น รูปทรงของเพชร การเรืองแสงในที่มืด
เป็นองค์ประกอบรองในการกำหนด
มูลค่าเพชร

2.  ราคาอ้างอิงวัตถุดิบ

เนื่องจากเพชรแต่ละเม็ดมีคุณลักษณะต่างกัน
การกำหนดราคาให้เป็นมาตรฐานเดียวกันเหมือนโลหะมีค่าเช่นทองคำหรือเงินจึงไม่สามารถทำได้
ดังนั้นราคาอ้างอิงที่ใช้ในการซื้อขายเพชรทั่วไปจะอ้างอิงกับราคาตลาดโลกจาก Rapaport
Diamond Report[1] ซึ่งจะมีราคาเพชรหลายรูปแบบแบ่งตามน้ำหนัก ความบริสุทธิ์
คุณภาพการเจียระไน และ สี ซึ่งจะประกาศเป็นรายสัปดาห์
การเคลื่อนไหวของราคาเพชรในตลาดโลกนั้นโดยมากจะเป็นไปในทิศทางเดียวกัน เช่น
เพชรน้ำหนักระหว่าง 1.00 – 1.49 กะรัต ที่มีความบริสุทธิ์ คุณภาพการเจียระไน
และสีแตกต่างกัน จะมีการเคลื่อนไหวของราคาเป็นไปในทิศทางเดียวกัน อย่างไรก็ตาม
ราคาซื้อขายเพชรแต่ละเม็ดอาจจะไม่เป็นไปตามราคาที่ประกาศ
ทั้งนี้ขึ้นอยู่กับความพอใจของผู้ซื้อและผู้ขายในแต่ละครั้ง ราคา Rapaport
จึงเป็นเพียงราคาอ้างอิงเพื่อเป็นแนวทางประกอบการกำหนดราคาเท่านั้น

[]

โดยที่ผ่านมาจะพบว่า เพชรสีระดับ D (Exceptional White+) ที่ความบริสุทธิ์ระดับ LC
(Loupe Clean) ในช่วงตั้งแต่ ปี2552 ถึง ปี 2554 หรือ 2 ปีกว่าที่ผ่านมา ราคาเพชรระดับ
0.08 – 0.14 กะรัตนั้นสูงขึ้นเล็กน้อยราคาเฉลี่ยประมาณ 1,300 เหรียญสหรัฐฯ ต่อกะรัต
ส่วนเพชรระดับ 1.00 – 1.49 กะรัตนั้นมีราคาสูงขึ้น จากราคาเฉลี่ย 23,000 เหรียญสหรัฐฯ
ต่อกะรัตในไตรมาสที่ 1ปี 2552 เป็น 29,000 เหรียญสหรัฐฯ ต่อกะรัต ในไตรมาสที่4 ปี 2554
ส่วนเพชรระดับ 4.00 – 4.99 กะรัตนั้นราคาเพิ่มสูงขึ้นค่อนข้างมาก คือ จาก 86,700
เหรียญสหรัฐฯ ต่อกะรัตในไตรมาสแรกปี 2554 เป็น 115,000 เหรียญสหรัฐฯในไตรมาสที่ 4 ปี
2554 ราคาที่เปลี่ยนแปลงนั้นเกิดจากอุปสงค์ของเพชรขนาดใหญ่ที่มีมากขึ้น

อย่างไรก็ตาม แนวโน้มการเคลื่อนไหวของราคาตลาดของเพชรที่เกิดขึ้น ทางบริษัทได้ให้ความสำคัญ
และติดตามอย่างใกล้ชิดมาโดยตลอด
จากคณะผู้บริหารและทีมงานที่เชี่ยวชาญที่อยู่ในอุตสาหกรรมอัญมณีมากว่า 40
ปีเข้าทำการพิจารณาและกำหนดแนวทางในการรับมือต่อการเปลี่ยนแปลงที่เกิดขึ้นมาอย่างต่อเนื่อง

3.3.3 ใบรับประกันคุณภาพเพชร (Diamond Certificate)

ใบรับประกันคุณภาพเพชร (Diamond Certificate)
เดิมใช้สำหรับการซื้อขายระหว่างบริษัทเพชรเท่านั้น
แต่ในปัจจุบันใบรับประกันเริ่มมีส่วนสำคัญในธุรกิจค้าปลีกเพชรมากขึ้นเรื่อย ๆ
เนื่องจากการพิสูจน์คุณภาพเพชรทำได้ยาก
หากผู้ซื้อไม่ได้เป็นผู้มีประสบการณ์
ดังนั้นใบรับประกันจึงเสมือนตัวแทนของผู้เชี่ยวชาญในการรับรองว่าสินค้ามีคุณภาพตามที่ร้านจำหน่ายอัญมณีกล่าวไว้จริง
โดยในปัจจุบันสถาบันที่ออกใบรับประกันที่ได้รับความนิยมแพร่หลายมีอยู่ 2 สถาบันคือ GIA และ HRD

GIA (The Gemological Institute of America)

GIA เป็นองค์กรไม่แสวงหากำไรมีสำนักงานใหญ่อยู่ในนครนิวยอร์ก ประเทศสหรัฐอเมริกา GIA
ถูกก่อตั้งในปี
พ.ศ. 2474 โดยมีวัตถุประสงค์เพื่อเป็นแหล่งความรู้เกี่ยวกับอุตสาหกรรมอัญมณีและเครื่องประดับ
และเพื่อเป็นสถาบันที่ให้ความเห็นของผู้เชี่ยวชาญ
ที่เป็นกลางในการจัดระดับคุณภาพเพชรเพื่อความมั่นใจแก่ผู้บริโภค
อัญมณีแต่และชิ้นจะถูกวิเคราะห์หลายครั้งจากผู้เชี่ยวชาญหลายท่าน ที่ทำงานโดยอิสระ
เพื่อความแม่นยำ สม่ำเสมอ เป็นกลางในการจัดระดับคุณภาพ
นอกจากนี้ทางสถาบันยังป็นผู้กำหนดหลักการสากลในการจัดระดับคุณภาพเพชร
และจัดทำรายงานที่ได้รับว่าเป็นมาตรฐานจากทั่วโลก

HRD (Hoge Raad voor Diamant)

สถาบัน HRD ถูกก่อตั้งในปี พ.ศ. 2519
เป็นองค์กรไม่แสวงหากำไรที่ถูกตั้งขึ้นเพื่อรองรับอุตสาหกรรมและธุรกิจจำหน่ายเพชรของประเทศเบลเยี่ยม
และเพื่อรองรับความต้องการใบรับประกันคุณภาพเพชรที่เพิ่มสูงขึ้น
โดยห้องวิจัยของสถาบันได้รับความเชื่อถือไปทั่วโลก และเช่นเดียวกับสถาบัน GIA ที่สถาบัน HRD
เพชรแต่ละชิ้นจะถูกวิเคราะห์หลายครั้งจากผู้เชี่ยวชาญหลายท่าน ที่ทำงานโดยอิสระ
เพื่อความน่าเชื่อถือของใบรับประกัน

3.3.4 ตลาดค้าปลีกเพชรและเครื่องประดับเพชรในประเทศไทย

ผู้ค้าปลีกอัญมณีและเครื่องประดับภายในประเทศ จะอยู่ในรูปของผู้ผลิต ว่าจ้างผลิต
และตัวแทนจำหน่าย สินค้าเครื่องประดับเพชรจัดเป็นสินค้าฟุ่มเฟือย มีราคาค่อนข้างสูง
ดังนั้นการตัดสินใจซื้อสินค้าขึ้นอยู่กับความพึงพอใจของผู้บริโภค
โดยส่วนใหญ่ลูกค้าภายในประเทศจะเป็นกลุ่มที่มีรายได้ปานกลางขึ้นไป
กลุ่มลูกค้าที่เป็นเจ้าของธุรกิจตั้งแต่ระดับ SME ถึงขนาดใหญ่ กลุ่มพนักงานเอกชนและรัฐวิสาหกิจ
ที่มีรายได้ตั้งแต่ 20,000 บาทขึ้นไป และกลุ่มนักท่องเที่ยวชาวต่างประเทศ
แหล่งการค้าที่สำคัญจะอยู่ตามห้างสรรพสินค้าชั้นนำ โรงแรมห้าดาว ย่านอัญมณีเก่าแก่
และย่านการค้าที่มีนักท่องเที่ยวที่มีรายได้สูง เป็นต้น นอกเหนือจากนี้
การขายผ่านช่องทางการเข้าถึงผู้บริโภคโดยตรง เช่น การขายผ่านเครือข่ายโทรทัศน์
การขายผ่านการพาณิชย์อิเล็กทรอนิกส์ (e-commerce)
ก็เป็นทางเลือกใหม่นอกจากนี้ยังมีการขายตรงผ่านช่องทางองค์กรขนาดใหญ่

ปัจจัยที่ส่งผลให้ตลาดเพชรและเครื่องประดับเพชรในประเทศไทย มีการขยายตัวอย่างต่อเนื่อง
ในช่วงหลายปีที่ผ่านมา อันเป็นผลมาจาก

1.การขยายตัวทางเศรษฐกิจของไทยที่สูงขึ้น ทำให้ประชาชนมีรายได้
และความต้องการที่จะบริโภคเพิ่มขึ้น

2.ราคาที่ปรับตัวสูงขึ้นของทองคำรูปพรรณ ทำให้ผู้บริโภคหันมาบริโภคเพชรมากขึ้น

3.Trend การแต่งตัวของผู้บริโภค นิยมใช้เครื่องประดับเพชรเสริมบุคลิกภาพมากกว่าทองคำ

4.การขยายตัวของกลุ่มธุรกิจหรือขยายสาขาของห้างสรรพสินค้า / Complex Building /
Hypermarket

ดังนั้น ผู้ประกอบการในธุรกิจอัญมณีและเครื่องประดับจึงหันมาสนใจการค้าปลีกภายในประเทศมากขึ้น
ด้วยการเปิดร้านค้าหรือเคาน์เตอร์หรือผลิตสินค้า (ODM)
ส่งให้ร้านค้าปลีกทั้งในเขตกรุงเทพฯปริมณฑลและต่างจังหวัด

ในการกำหนดราคาอัญมณีและเครื่องประดับเพชรไม่มีหลักเกณฑ์ที่แน่นอนเหมือนทองคำ ขึ้นอยู่กับปัจจัย
ดังนี้

  1.ความมีมาตรฐานของผู้ประกอบการในการนำวัตถุดิบเพชรคำนึงถึงคุณภาพตามคุณลักษณะของเพชร
  4 ประการ (4C) หรือไม่

2.ความประณีตของชิ้นงานมีความพิถีพิถันตั้งแต่ขั้นตอนการออกแบบและการผลิตอยู่ในระดับใด

3.มีการบริการหลังการขาย ดูแลสินค้าตลอดอายุการใช้งานหรือไม่ อย่างไร

4.ความน่าเชื่อถือของตราสินค้าและได้รับการยอมรับจากผู้บริโภคมากน้อยเพียงใด

จากการสำรวจและเก็บข้อมูลของบริษัทพบว่า ณ ปัจจุบัน
มูลค่าการจำหน่ายเพชรและเครื่องประดับเพชรในประเทศไทยนั้นอยู่ที่ประมาณ 35,000
ล้านบาทต่อปี ดังต่อไปนี้

+----------------+-------------------------------+--------+-----------+
| []กรุงเทพมหานคร | ประเภทของร้าน                  | จำนวน  | ยอดจำหน่าย |
|                |                               | (ร้าน)  |           |
+----------------+-------------------------------+--------+-----------+
| กรุงเทพฯ        | ร้านเพชร                       | 60     | 5         |
|                |                               |        | ล้า        |
|                | ร้านเพชรขนาดใหญ่                | 300    | นบาท/เดือน |
|                |                               |        |           |
|                | ร้านเพชรขนาดกลาง               | 100    | 3         |
|                |                               |        | ล้า        |
|                | ร้านเพชรขนาดเล็ก                |        | นบาท/เดือน |
|                |                               |        |           |
|                | รวมมูลค่าในการจำหน่าย            |        | 1         |
|                |                               |        | ล้า        |
|                |                               |        | นบาท/เดือน |
|                |                               |        |           |
|                |                               |        | 15,600    |
|                |                               |        | ล้านบาท/ปี  |
+----------------+-------------------------------+--------+-----------+
|                | เคาน์เตอร์เพชร                  | 150    | 0.5       |
|                |                               |        | ล้า        |
|                | เคาน์เตอร์มีตราสินค้า              | 400    | นบาท/เดือน |
|                |                               |        |           |
|                | เคาน์เตอร์ที่ไม่มีตราสินค้า           |        | 1         |
|                |                               |        | ล้า        |
|                | รวมมูลค่าในการจำหน่าย            |        | นบาท/เดือน |
|                |                               |        |           |
|                |                               |        | 5,700     |
|                |                               |        | ล้านบาท/ปี  |
+----------------+-------------------------------+--------+-----------+
|                | ร้านทองที่จำหน่ายเครื่องประดับเพชร   | 1,250  | 0.2       |
|                |                               |        | ล้า        |
|                | รวมมูลค่าในการจำหน่าย            |        | นบาท/เดือน |
|                |                               |        |           |
|                |                               |        | 3,000 ต่อปี |
+----------------+-------------------------------+--------+-----------+

+----------------+-------------------------------+--------+-----------+
| []ต่างจังหวัด     | ประเภทของร้าน                  | จำนวน  | ยอดจำหน่าย |
|                |                               | (ร้าน)  |           |
+----------------+-------------------------------+--------+-----------+
|                | ร้านเพชร                       | 150    | 2         |
|                |                               |        | ล้า        |
|                | ร้านเพชรขนาดเล็ก – กลาง         |        | นบาท/เดือน |
|                |                               |        |           |
|                | รวมมูลค่าในการจำหน่าย            |        | 3,600     |
|                |                               |        | ล้านบาท/ปี  |
+----------------+-------------------------------+--------+-----------+
|                | เคาน์เตอร์เพชร                  | 30     | 0.4       |
|                |                               |        | ล้า        |
|                | เคาน์เตอร์มีตราสินค้า              | 150    | นบาท/เดือน |
|                |                               |        |           |
|                | เคาน์เตอร์ที่ไม่มีตราสินค้า           |        | 0.5       |
|                |                               |        | ล้า        |
|                | รวมมูลค่าในการจำหน่าย            |        | นบาท/เดือน |
|                |                               |        |           |
|                |                               |        | 1,044     |
|                |                               |        | ล้านบาท/ปี  |
+----------------+-------------------------------+--------+-----------+
|                | ร้านทองที่จำหน่ายเครื่องประดับเพชร   | 2,500  | 0.2       |
|                |                               |        | ล้า        |
|                | รวมมูลค่าในการจำหน่าย            |        | นบาท/เดือน |
|                |                               |        |           |
|                |                               |        | 6,000     |
|                |                               |        | ล้านบาท/ปี  |
+----------------+-------------------------------+--------+-----------+
|                | รวมมูลค่าการจำหน่ายในกรุงเทพฯ     |        | 34,944    |
|                | และต่างจังหวัด                   |        | ล้านบาท/ปี  |
+----------------+-------------------------------+--------+-----------+

ร้านค้าปลีกเครื่องประดับเพชรในประเทศ สามารถแบ่ง เป็น 4
กลุ่มตามลักษณะสินค้าและขนาดของร้านค้าได้ดังนี้

1) รูปแบบร้านค้าเพชร

ร้านค้าที่ตั้งอยู่ในศูนย์การค้าหรือในเขตการค้าเดิม เช่น บ้านหม้อ สะพานเหล็ก บางลำภู สีลม
สุรวงศ์ โดยร้านค้าเหล่านี้
จะจำหน่ายสินค้าที่มีราคาสูงถึงปานกลาง ซึ่งให้ความสำคัญกับเงื่อนไขการรับซื้อคืนและเปลี่ยนแบบ
โดยผู้ซื้อมักไม่ให้ความสำคัญกับตราสินค้ามากนัก แต่จะใช้ความสนิทสนมกับเจ้าของร้านเป็นหลัก
ลูกค้าส่วนใหญ่ของร้านค้ากลุ่มนี้จะมีรายได้และ
กำลังซื้อค่อนข้างสูง แต่ในปัจจุบันร้านเพชรที่อยู่ในละแวกการค้าเดิมเริ่มหดตัวลง
เนื่องจากการขยายที่อยู่อาศัยกระจายออกไปรอบนอกกรุงเทพฯมากขึ้น
ส่งผลให้ชุมชนเดิมเป็นเพียงย่านการค้ามากกว่าย่านที่อยู่อาศัย
และการขยายสาขาของห้างสรรพสินค้า ทำให้ Lifestyle
ในการจับจ่ายใช้สอยของผู้บริโภคเปลี่ยนแปลงจากแหล่งการค้าเดิมสู่แหล่งการค้ารูปแบบใหม่ที่มีความสะดวกทั้งความหลากหลายของสินค้าและที่จอดรถ
อีกปัจจัยหนึ่งคือธุรกิจไม่สามารถส่งต่อหรือดำเนินธุรกิจจากรุ่นสู่รุ่นได้

2) รูปแบบเคาน์เตอร์เพชรที่มีตราสินค้า

รูปแบบเคาน์เตอร์เพชร จะมีจำนวนสาขามากกว่ารูปแบบร้านค้าเพชรและมีการแข่งขันค่อนข้างสูง
เนื่องจากการขยายสาขาได้ง่าย การลงทุนต่อสาขาประมาณ 5.0 - 10.0
ล้านบาทโดยส่วนใหญ่จะตั้งอยู่ในเขตกรุงเทพฯ และ ปริมณฑลมากกว่าในเขตต่างจังหวัด
สินค้าที่จำหน่ายเน้นรูปแบบเครื่องประดับที่มีราคาตั้งแต่ 8,000 บาทถึง 300,000 บาท
โดยเน้นรูปแบบของสินค้าที่มีความหลากหลาย คุณภาพของเพชรอยู่ในระดับมาตรฐาน
การบริการหลังการขาย การสร้างกิจกรรมทางการตลาดผ่านช่องทางต่างๆ เช่น บัตรเครดิตการ์ด
พร้อมทั้งมีการบริหารอย่างเป็นระบบ โดยลูกค้ากลุ่มเป้าหมายคือ นักศึกษา พนักงานบริษัท
ข้าราชการ ผู้บริหารระดับสูงและเจ้าของกิจการ

3) รูปแบบเคาน์เตอร์เพชรที่ไม่มีตราสินค้า

รูปแบบเคาน์เตอร์เพชรที่ไม่มีตราสินค้า เจ้าของจะเป็นพนักงานขายเอง
หรือว่าจ้างพนักงานขายเพื่อเป็นลูกมือเท่านั้น กลยุทธ์ในการขาย
เน้นการเจรจาต่อรองเรื่องราคาและเงื่อนไขการรับซื้อคืนเป็นหลัก
ไม่เน้นการสร้างกิจกรรมทางการตลาด ส่วนใหญ่จะตั้งอยู่ในเขตกรุงเทพฯ
และปริมณฑลมากกว่าในเขตต่างจังหวัด สินค้าที่จำหน่ายอยู่ในรูปแบบเครื่องประดับที่มีราคาตั้งแต่
5,000 บาทถึงมากกว่า 500,000 บาท

4) ร้านทองที่จำหน่ายเพชร

ร้านทองเพชรส่วนใหญ่จะตั้งอยู่ในห้างสรรพสินค้าและ Hypermarket
ที่มีขนาดใหญ่เป็นหลักทั้งในเขตกรุงเทพฯปริมณฑลและต่างจังหวัด
ส่วนร้านทองเพชรดั้งเดิมที่ตั้งอยู่ตามตลาดหรือแหล่งชุมชนเริ่มหดตัวลงหรือเน้นจำหน่ายเฉพาะทองรูปพรรณ
เนื่องจากผู้บริโภคหันมาซื้อเพชรตามห้างสรรพสินค้ามากขึ้น
จะมีบ้างในเขตต่างจังหวัดที่ยังจำหน่ายเพชรอยู่ เพราะ
เป็นร้านทองค่อนข้างใหญ่และดำเนินธุรกิจมาหลายชั่วอายุคน จนเกิดความเชื่อถือของชุมชน

3.3.5 ภาวะการแข่งขัน

ปัจจุบันการแข่งขันในอุตสาหกรรมค้าปลีกเครื่องประดับเพชรในประเทศไทย มีการแข่งขันค่อนข้างสูง
โดยเฉพาะในเขตกรุงเทพฯปริมณฑล
เนื่องจากผู้ประกอบการส่วนใหญ่จะมีร้านค้าและสถานที่จำหน่ายในเขตกรุงเทพฯปริมณฑลเป็นหลัก
ส่วนในเขตต่างจังหวัดการแข่งขันเริ่มเพิ่มมากขึ้นจากปีที่ผ่านมา
ในอดีตร้านเพชรจะมีเฉพาะจังหวัดใหญ่เท่านั้น ซึ่งส่วนมากจะเป็นร้านทองที่จำหน่ายเพชรควบคู่กันไป
หลังจากมีห้างสรรพสินค้าท้องถิ่นเกิดขึ้นและการขยายสาขาของห้างสรรพสินค้า / Hypermarket
จากส่วนกลางสู่ต่างจังหวัดเพิ่มขึ้น
ทำให้ผู้บริโภคในต่างจังหวัดมีการปรับเปลี่ยนพฤติกรรมการซื้อเพชรจากร้านทองไปซื้อตามเ0คาน์เตอร์เพชรที่อยู่ในห้างสรรพสินค้า
ทำให้มีการขยายตัวของเคาน์เตอร์เพชรเพิ่มจำนวนมากขึ้นตามศักยภาพของผู้ประกอบการและการเติบโตของห้างสรรพสินค้า
(ตามที่แสดงไว้ในข้อ 3.3.6 ตลาดค้าปลีกเพชรและเครื่องประดับเพชรในประเทศไทย)
อย่างไรก็ดีเนื่องจากเพชรและเครื่องประดับเพชรมีราคาค่อนข้างสูง
ทำให้ลูกค้าต้องพิจารณาปัจจัยหลายประการในการตัดสินใจเลือกซื้อเครื่องประดับเพชรอันได้แก่คุณภาพของเพชร
รูปแบบของเครื่องประดับ ราคา และบริการหลังการขาย
ทำให้ผู้ประกอบการที่สามารถให้บริการได้อย่างมีมาตรฐานครบถ้วนและมีความพร้อมในการบริหารจัดการมีจำนวนจำกัด

ผู้ประกอบการในอุตสาหกรรมเครื่องประดับเพชรที่เป็นคู่แข่งขันทางตรงที่สำคัญของบริษัทฯ ได้แก่
ผู้ประกอบการประเภทที่มีตราสินค้าและไม่มีตราสินค้าที่เป็นรูปแบบเคาน์เตอร์ในห้างสรรพสินค้า
โดยผู้ประกอบการแต่ละรายมีกลยุทธ์ที่แตกต่างกัน เช่น กลุ่มผู้ประกอบการที่ใช้กลยุทธ์ด้านราคา
จะไม่เน้นคุณภาพของผลิตภัณฑ์ ใช้วิธีการตั้งราคาปลีกไว้สูงและให้ส่วนลดในอัตราที่สูง
เพื่อเป็นแรงจูงใจ กับกลุ่มผู้ประกอบการที่เน้นการสร้างตราสินค้า
จะเน้นเรื่องการออกแบบผลิตภัณฑ์ให้มีความแตกต่างจากคู่แข่งขัน โดยใช้กลยุทธ์ที่แตกต่างกัน อาทิ
กลยุทธ์เทคนิคการผลิต กลยุทธ์วัตถุดิบ กลยุทธ์ความเป็นผู้นำด้านดีไซน์ เป็นต้น
สาขาของผู้ประกอบการส่วนมากดำเนินธุรกิจและมีฐานลูกค้ากระจายอยู่ในเขตกรุงเทพฯปริมณฑลมากกว่า
เขตต่างจังหวัด จึงทำให้การแข่งขันในกรุงเทพฯปริมณฑลค่อนข้างสูง
ซึ่งผู้ประกอบการกลุ่มนี้ไม่สามารถขยายสาขาไปพร้อมกับการเติบโตของกลุ่มห้างสรรพสินค้าหรือกลุ่ม
Hypermarket ได้
เนื่องจากการบริหารงานของผู้ประกอบการจะพึ่งพิงเจ้าของกิจการหรือญาติสนิทในการดำเนินกิจการ
หรือไม่มีทักษะการบริหารจัดการในการจ้างพนักงานที่เป็นบุคคลภายนอกดำเนินงานแทนหรือไม่มีเงินทุนเพียงพอ
จึงมีข้อจำกัดในการขยายสาขา โดยเฉพาะในเขตต่างจังหวัด

ตารางแสดงรายชื่อร้านค้าที่จำหน่ายเครื่องประดับเพชรที่มีตราสินค้าที่มีจำนวนสาขามากกว่า 5
สาขา

  --------- ------------------------- ------------- ---------------------------------
  ลำดับที่     รายชื่อร้านค้า                จำนวนสาขา     จำนวนสาขาภายใต้การบริหารงานเดียวกัน

  1         Jubilee                   79            79

  2         Prima Diamond             39            39

  3         D-Flawless                21            21

  4         Diamond Lover             19            21

            James Diamond             2             

  5         Regent Diamond            12            21

            Oriental Diamond          9             

  6         Diamond Today             18            18

  7         De Preco                  18            18

  8         Princess Diamond          12            12

  9         Perfect Diamond           10            10

  10        Modern Diamond            11            11

  11        Erawan                    5             9

            Emperor                   4             

  12        Diamond Queen             8             8

  13        C2 by Chuchai             7             7
  --------- ------------------------- ------------- ---------------------------------

บริษัทฯได้ให้ความสำคัญในการพัฒนารูปแบบสินค้าให้มีเอกลักษณ์เฉพาะที่สามารถบ่งบอกถึงความเป็นตราสินค้าสากลควบคู่ไปกับการพัฒนาคุณภาพของสินค้า
การรับรองสินค้าด้วยใบรับประกันเพชรจากสถาบันระดับโลก เช่น GIA HRD
และใบรับประกันสินค้าเครื่องประดับ การบริการหลังการขายที่ครอบคลุมตลอดอายุการใช้งาน
และนอกจากนี้บริษัทฯยังให้ความสำคัญอย่างมากต่อการขยายสาขาควบคู่กับการขยายสาขาของกลุ่มห้างสรรพสินค้า
กลุ่ม Hypermarket ที่มีศักยภาพ ทั้งในเขตกรุงเทพฯปริมณฑลและเขตต่างจังหวัด
ตลอดจนการพัฒนารูปแบบเคาน์เตอร์ให้มีความทันสมัยอยู่ตลอดเวลา

3.4 นโยบายและลักษณะการตลาดที่สำคัญ

3.4.1 กลยุทธ์การแข่งขัน

บริษัทฯมีนโยบายส่งเสริมตราสินค้า “เพชรยูบิลลี่” ให้เป็นที่รู้จักในหมู่ผู้บริโภค
และสร้างความภักดีในตราสินค้า (Brand Loyalty)
เพื่อสร้างความแตกต่างระหว่างสินค้าของบริษัทฯและสินค้าของผู้ประกอบการค้าปลีกอื่นๆ
ในประเทศดังนี้

1)  ตอกย้ำเรื่องคุณภาพมาตรฐานระดับโลกในผลิตภัณฑ์ "เพชรยูบิลลี่" ทุกชิ้น

ด้วยความมุ่งมั่นสู่ความเป็นเลิศในธุรกิจค้าปลีกเครื่องประดับเพชรของ "เพชรยูบิลลี่"
 บริษัทฯจึงเน้นย้ำเรื่องคุณภาพมาตรฐานของสินค้าทุกชิ้น บริษัทฯได้มุ่งมั่นคัดสรรวัตถุดิบ
และใส่ใจในทุกกระบวนการผลิต เพชรทุกเม็ดของ "เพชรยูบิลลี่"
ได้รับการคัดสรรและการเจียระไนเพชรด้วยคุณภาพอันเป็นเลิศจากโรงงานเจียระไนเพชรที่มีผีมือมากที่สุดของโลก
ณ เมืองแอนท์เวิร์ป ประเทศเบลเยี่ยม ซึ่งเป็นศูนย์กลางการเจียระไนเพชรที่ดีที่สุด 1 ใน 5
ของโลก  นอกจากนี้ "เพชรยูบิลลี่"ยังให้ความใส่ใจในทุกรายละเอียดของคุณลักษณะของเพชร 4
ประการ (4C) อันได้แก่ ความแม่นยำในสีของเพชร รายละเอียดเรื่องความบริสุทธิ์ของเพชร
ความคมชัดของเหลี่ยมเจียระไน และความครบถ้วนของน้ำหนักเพชร จึงทำให้ "เพชรยูบิลลี่"
ทุกเม็ดมีเหลี่ยมเจียระไน มุมองศา และรูปทรงที่สมบูรณ์แบบ
ส่องประกายระยิบระยับสะท้อนถึงคุณภาพอันยอดเยี่ยมของเพชรอย่างแท้จริง  

2) การเพิ่มความมั่นใจให้กับผู้บริโภคด้วยใบรับประกันคุณภาพจากสถาบันในต่างประเทศ

เนื่องจากเพชรเป็นสินค้าที่มีราคาสูง ผู้บริโภคต้องมีประสบการณ์ในพิจารณาคุณลักษณะของเพชร 4
ประการ (4C) แต่ละเม็ด หากผู้บริโภคที่ไม่มีประสบการณ์และความรู้เกี่ยวกับเพชร
หรือไม่เคยเลือกซื้อเพชรมาก่อน จะลังเลในการตัดสินใจเลือกสินค้า
ซึ่งเป็นปัญหาของร้านเพชรทั่วไป ดังนั้นเพื่อเพิ่มความมั่นใจให้กับผู้บริโภค
ทางบริษัทฯจึงมีการจำหน่ายเพชร ที่มีใบรับประกันคุณภาพที่ออกโดยสถาบัน GIA และ HRD
ซึ่งสถาบัน GIA และ HRD เริ่มออกใบรับประกันตั้งแต่เพชรขนาด 0.30 กะรัตขึ้นไป
ส่วนเครื่องประดับเพชรที่เพชรมีขนาดเล็กกว่า 0.30 กะรัต จะมีใบรับประกันสินค้าของบริษัทฯ

3) เน้นการเพิ่มจำนวนสาขาใหม่เพื่อขยายตลาดของบริษัทฯ

เนื่องจากตามสภาพเศรษฐกิจในอดีตการกระจายรายได้ของประชาชนไม่เท่าเทียมกันผู้ที่อาศัยอยู่ในกรุงเทพฯ
มีรายได้เฉลี่ยสูงกว่าผู้อาศัยในต่างจังหวัดดังนั้นร้านจำหน่ายสินค้าอัญมณีและเครื่องประดับอัญมณีส่วนใหญ่จึงกระจุกตัวอยู่ในกรุงเทพฯ
ต่อมาสภาพเศรษฐกิจและสังคมเปลี่ยนไป
มีการกระจายรายได้และการขยายสาขาของกลุ่มห้างสรรพสินค้าและกลุ่ม
Hypermarketจากส่วนกลางไปสู่ต่างจังหวัดมากขึ้น
ทำให้ตลาดเครื่องประดับอัญมณีในต่างจังหวัดขยายตัวเพิ่มขึ้น
ทางบริษัทฯจึงดำเนินการขยายสาขาในต่างจังหวัดเพิ่มขึ้น
เพื่อเป็นการขยายตลาดและส่งเสริมให้ผู้บริโภคที่อยู่ในต่างจังหวัดรู้จักตราสินค้า “เพชรยูบิลลี่”
ของบริษัทฯมากขึ้น อันเป็นการส่งผลดีต่อการตลาดของบริษัทฯในระยะยาว
ทั้งนี้บริษัทฯมีแผนจะเพิ่มปริมาณสาขา เพื่อเข้าถึงลูกค้ามากขึ้น
โดยปัจจุบันมีรายละเอียดจำนวนสาขาและร้านค้าที่จำหน่ายเพชรภายใต้ตราสินค้า “เพชรยูบิลลี่”
ดังนี้

[]หมายเหตุ: ไม่รวมรายได้จากค่าบริการและรายได้อื่น ๆ

4) การพัฒนาพนักงานขายของบริษัทฯ (Diamond Advisor หรือ DA)

เนื่องจากบริษัทฯดำเนินธุรกิจแบบค้าปลีก (Retail)
และเน้นการเพิ่มสาขาเพื่อกระจายสินค้าไปสู่กลุ่มเป้าหมายครอบคลุมทั่วประเทศ ดังนั้น บริษัทฯ
จึงต้องมีโครงสร้างและการจัดการบริหารพนักงานขาย (Diamond Advisor)
ให้มีคุณสมบัติและศักยภาพเพียงพอเปรียบเสมือนผู้เชี่ยวชาญในการนำเสนอผลิตภัณฑ์และการบริการให้กับลูกค้า
ซึ่งผู้บริหารได้มีการจัดโปรแกรมการพัฒนาพนักงานขายของบริษัทฯให้สามารถปฎิบัติงานได้อย่างมีประสิทธิผล
ดังนี้

บริษัทฯได้ทำการคัดเลือกพนักงานขายตามภูมิลำเนาหรือที่อยู่ที่ใกล้เคียงกับสาขาที่เปิดดำเนินการเพื่อ
ความสะดวกของพนักงานในการเดินทางและยังเป็นการสร้างงานในต่างจังหวัดอีกด้วย

  5) การเน้นการให้บริการหลังการขาย

เพื่อสร้างภาพลักษณ์ที่ดีของบริษัทฯต่อกลุ่มเป้าหมาย
เพื่อส่งเสริมการสร้างตลาดของบริษัทฯในระยะยาว
โดยลักษณะบริการหลังการขายของยูบิลลี่สามารถแบ่งได้ 3 แบบ ซึ่งบริษัทฯนำเสนอภายใต้ชื่อบริการ
3R คือ
บริการขัดเงาเครื่องประดับ (Renew) บริการเปลี่ยนรูปแบบสินค้า (Redesign) และ
การสะสมคะแนนจาก
การซื้อสินค้า (Reward) โดยมีรายละเอียด ดังต่อไปนี้

  บริการขัดเงาเครื่องประดับ (Renew)

  แม้ว่าเพชรที่นำมาทำเป็นเครื่องประดับจะไม่มีรอยขูดขีดหรือแตกร้าวไปตามอายุการใช้งาน
  แต่ในส่วนของตัวเรือนที่ทำจากทองคำหรือทองขาวอาจจะดูหมองไปตามอายุการใช้งาน
  ทางบริษัทฯจึงมีบริการขัดเงาเครื่องประดับให้กับลูกค้าของยูบิลลี่
  ซึ่งลูกค้าสามารถนำมารับบริการขัดเงาพร้อมใปรับประกันสินค้าที่บริษัทฯออกให้โดยไม่เสียค่าใช้จ่ายตลอดอายุการใช้งาน

  บริการเปลี่ยนรูปแบบสินค้า (Redesign)

  เนื่องจากเครื่องประดับเพชรเป็นสินค้าที่มีลักษณะเป็นสินค้าแฟชั่น ซึ่งความนิยมในรูปแบบต่าง ๆ
  ของเครื่องประดับจะเปลี่ยนแปลงไปตามสมัยนิยม หากลูกค้าต้องการเปลี่ยนแบบสินค้า ทางบริษัทฯ
  มีบริการเปลี่ยนรูปแบบเครื่องประดับได้
  โดยลูกค้าของบริษัทฯสามารถนำสินค้าที่ซื้อไปมาเปลี่ยนแบบได้ ทั้งนี้
  หากลูกค้าต้องการใช้เพชรเม็ดเดิมแต่เปลี่ยนตัวเรือน
  ทางบริษัทฯจะคิดค่าแรงและส่วนต่างของน้ำหนักทองที่เพิ่มขึ้น
  หากลูกค้าต้องการเปลี่ยนทั้งรูปแบบและเพชรที่อยู่บนตัวเรือนเดิม
  บริษัทฯจะเป็นผู้พิจารณาราคาสินค้าเก่าที่นำมาเปลี่ยนโดยให้มูลค่าร้อยละ 80 ถึง 90
  ของมูลค่าที่ซื้อไปตามนโยบายการเปลี่ยนสินค้าของบริษัทฯ ทั้งนี้ขึ้นอยู่กับสภาพของเครื่องประดับ
  และสินค้าชิ้นใหม่ที่ซื้อไปจะต้องมีราคาสูงกว่าสินค้าที่นำมาเปลี่ยน
  รวมทั้งจะไม่มีการรับซื้อสินค้าคืนเป็นเงินสด ยกเว้นเพชรขนาดตั้งแต่ 1.00
  กะรัตขึ้นไปที่มีใบรับประกันจากสถาบัน GIA หรือ HRD

  การสะสมคะแนนจากการซื้อสินค้า (Reward)

  บริษัทฯมีการสะสมคะแนนให้กับผู้บริโภค
  โดยจำนวนคะแนนที่ลูกค้าจะได้รับนั้นคำนวนจากมูลค่าสินค้าที่ซื้อไปจากบริษัทฯ ซึ่งคะแนนสะสมนี้
  ลูกค้าสามารถนำไปแลกสินค้าที่บริษัทฯจัดเตรียมเป็นพิเศษสำหรับลูกค้าสมาชิกของบริษัทฯ
  หรือใช้เป็นส่วนลดในการซื้อเครื่องประดับได้

  6) การคัดเลือกโรงงานผลิตและประกอบตัวเรือน

เพื่อให้ได้คุณภาพสินค้าตามมาตรฐานที่บริษัทฯกำหนดไว้
บริษัทฯมีการบริหารจัดการการผลิตด้วยการคัดเลือกโรงงานผลิตที่มีความชำนาญและพิถีพิถันในชิ้นงานให้บริษัทฯเป็นการเฉพาะ
(Exclusive) พร้อมทั้งมีช่างฝีมือที่มีความประณีตและมีเครื่องจักรที่ทันสมัย

7) สร้างสัมพันธภาพที่ดีกับแหล่งเจียระไน (Sightholder)

เพื่อเป็นการสร้างความเชื่อมั่นให้กับคุณภาพสินค้าของบริษัทฯ ซึ่งจะส่งผลในทางบวกให้กับ ตราสินค้า
“เพชรยูบิลลี่” บริษัทฯจึงมุ่งเน้นในการสร้างสัมพันธภาพที่ดีกับแหล่งเจียระไนเพื่อให้ได้วัตถุดิบเพชร
ทั้งที่มีคุณภาพมาตรฐานและได้รับเครดิตการค้าที่ดี นอกจากนี้
บริษัทฯยังได้รับการสนับสนุนจากแหล่งเจียระไน ไม่ว่าจะเป็นด้านการส่งเสริมการตลาด
และเพิ่มพันธมิตรทางการค้าอีกด้วย ซึ่งเป็นข้อได้เปรียบเหนือคู่แข่งขันของบริษัทฯ

8) การเป็นพันธมิตรทางการค้ากับช่องทางการจัดจำหน่ายพิเศษ

ด้วยความเชื่อมั่นของลูกค้าที่มีต่อตราสินค้าของบริษัทฯ ทางบริษัทฯจึงมีพันธมิตรทางการค้าที่แข็งแกร่ง
อย่างบริษัท กรุงไทย ลิสซิ่ง จำกัด
ซึ่งมีช่องทางการจัดจำหน่ายผ่านธนาคารกรุงไทยทุกสาขาทั่วประเทศ โดยทางบริษัท กรุงไทย ลิสซิ่ง
จำกัด ได้ให้เพชรยูบิลลี่เป็นผู้จัดจำหน่ายเครื่องประดับเพชรผ่านช่องทางของบริษัท กรุงไทย ลิสซิ่ง
จำกัด แต่เพียงรายเดียว

9) สร้างกิจกรรมกับฐานสมาชิกของบริษัทฯอย่างต่อเนื่อง

ด้วยบริษัทฯดำเนินธุรกิจมาเป็นระยะเวลานาน จึงทำให้ในปัจจุบัน บริษัทฯมีจำนวนฐานสมาชิก กว่า
110,000 ราย
ทางบริษัทฯจึงมุ่งเน้นในการสร้างสัมพันธภาพที่ดีกับฐานสมาชิกเพื่อให้ได้รับความพึงพอใจสูงสุด
นอกจากนี้บริษัทฯยังมี
ระบบในการบริหารข้อมูลของฐานสมาชิกอย่างมีประสิทธิภาพเพื่อให้ได้ประโยชน์สูงสุด
ไม่ว่าจะเป็นการนำเสนอสินค้าหรือ
การให้บริการที่ตรงกับความต้องการของฐานสมาชิก

3.4.2 กลุ่มลูกค้าเป้าหมาย

ปัจจุบัน บริษัทฯมีฐานข้อมูลของลูกค้าประมาณ 110,000 ราย จากทุกภูมิภาคในประเทศ
โดยจากข้อมูลของลูกค้าทั้งหมด บริษัทฯสามารถแบ่งกลุ่มลูกค้าออกเป็น 4 กลุ่ม
โดยประมาณจากฐานรายได้และกำลังซื้อของลูกค้า และจากข้อมูลดังกล่าว
บริษัทฯสามารถจัดแบ่งช่วงราคาสินค้าออกเป็น 4 ช่วง
เพื่อให้เหมาะสมกับการทำการตลาดในแต่ละกลุ่มลูกค้า รายละเอียดของกลุ่มลูกค้ามีดังต่อไปนี้

+--------------------------------+--------------------+---------------+
| กลุ่มเป้าหมาย                     | ประ                | ช่วงรา         |
|                                | มาณรายได้เฉลี่ยต่อเดือน | คาสินค้าของบริษัท |
|                                |                    |               |
|                                | (บาท)              | (บาท)         |
+--------------------------------+--------------------+---------------+
| พนักงานบริษัท (White Collar)      | 15,000 – 25,000    | ≤ 20,000      |
+--------------------------------+--------------------+---------------+
| ผู้บริหารชั้นต้น (Young Management)  | 25,001 – 70,000    | 20,001 –      |
|                                |                    | 50,000        |
+--------------------------------+--------------------+---------------+
| เจ้าของธุรกิจขนาดเล็ก – กลาง (SME  | 70,001 – 250,000   | 50,001 –      |
| & Enterprenuer)                |                    | 150,000       |
+--------------------------------+--------------------+---------------+
| เจ้าของธุรกิจขนาดใหญ่              | ตั้งแต่ 250,000 ขึ้นไป  | ≥ 150,001     |
+--------------------------------+--------------------+---------------+

ทั้งนี้บริษัทฯ มียอดขายแยกตามช่วงราคาของสินค้าดังนี้

3.4.3 ช่องทางการจำหน่าย

  บริษัทฯจัดช่องทางการจัดจำหน่าย โดยแยกตามวิธีการจำหน่าย 4 วิธี ดังต่อไปนี้

  1) สาขาของบริษัทฯ

  สาขาของบริษัทฯแบ่งเป็น 3 รูปแบบคือ 1) ร้านค้า (“Shop”) และ 2) เคาน์เตอร์ระบบเช่า
  (“Rental Counter”) และ 3) เคาน์เตอร์ระบบแบ่งรายได้ (“GP Counter”)

  โดยรูปแบบร้านค้าจะเป็นร้านขายเพชรขนาดใหญ่ที่เน้นจับกลุ่มลูกค้าที่มีกำลังซื้อสูง
  ในร้านจะมีสินค้าจากทุกคอลเล็กชั่นให้เลือกซื้อ นอกจากนี้
  ในร้านค้าของบริษัทฯยังเน้นการจำหน่ายเพชรกะรัตอีกด้วย โดย ณ
  ปัจจุบันบริษัทฯมีร้านค้าทั้งหมดจำนวน 3 แห่ง ตั้งอยู่ในย่านขายเพชรดั้งเดิม ในโรงแรมชั้นนำ
  และแหล่งท่องเที่ยวของชาวต่างชาติ ได้แก่ สาขาสีลม สาขาสะพานเหล็ก
  และสาขาอาคารรามาแลนด์ โรงแรมคราวน์พลาซ่า กรุงเทพฯ

  สำหรับรูปแบบเคาน์เตอร์ระบบเช่าจะเป็นการเช่าพื้นที่ในศูนย์การค้าเพื่อวางขายสินค้าของบริษัทฯ
  สินค้าที่วางจำหน่ายส่วนใหญ่จะเป็นเครื่องประดับคอลเล็กชั่นตามกลุ่มเป้าหมายของแต่ละสาขา
  ซึ่งจะมีสินค้าเพชรกะรัตวางขายบ้างในบางสาขา
  ซึ่งร้านค้าและเคาน์เตอร์ระบบเช่าจะมีการลักษณะการขายคล้ายกัน

  []

  สำหรับเคาน์เตอร์ระบบแบ่งรายได้จะมีการขายสินค้าผ่านห้างสรรพสินค้า
  โดยสินค้าที่วางจำหน่ายยังเป็นกรรมสิทธิ์ของบริษัทฯ
  เมื่อลูกค้าซื้อสินค้าห้างสรรพสินค้าจะทำการขายสินค้าชิ้นนั้นให้กับลูกค้า
  และห้างสรรพสินค้าซื้อสินค้าชิ้นนั้นจากบริษัทฯในวันเดียวกัน
  ทางห้างสรรพสินค้าจะไม่มีการคิดค่าเช่ารายเดือนแต่จะหักค่าใช้พื้นที่จากยอดขายในแต่ละเดือน
  การรับเงินทางห้างสรรพสินค้าจะจ่ายให้เป็นงวด ๆ
  ตามแต่ละเงื่อนไขของห้างสรรพสินค้าแต่ละแห่ง ทั้งนี้ พนักงานขายจะเป็นพนักงานของบริษัทฯเอง

  []

  2) การขายผ่านสาขาที่เป็นของผู้ประกอบการธุรกิจซึ่งทำสัญญาในลักษณะคล้ายแฟรนไชส์

  ปัจจุบันบริษัทฯได้ทำสัญญากับผู้ซื้อรายใหญ่ อาทิ เจ้าของร้านทอง
  หรือนักธุรกิจในท้องถิ่นเพื่อให้สิทธิในการนำสินค้าของบริษัทฯไปจำหน่าย (“ผู้รับสิทธิ”)
  ทางร้านค้าของผู้รับสิทธิสามารถที่จะใช้เครื่องหมายการค้า “เพชรยูบิลลี่” ได้
  โดยไม่ต้องเสียค่าแรกเข้าในการใช้เครื่องหมายการค้า แต่มีข้อตกลงคือ
  ทางร้านค้าจะต้องขายสินค้าที่มีตราสินค้าของบริษัทฯเท่านั้น
  และสินค้าที่วางขายต้องเป็นสินค้าที่ซื้อไปจากบริษัทฯ
  โดยบริษัทฯจะเป็นผู้จัดหาพนักงานขายให้กับร้านค้าของผู้รับสิทธิขณะที่ผู้รับสิทธิจะเป็นผู้รับผิดชอบจ่ายเงินเดือนและค่าล่วงเวลา
  ส่วนทางบริษัทฯจะเป็นผู้จ่ายค่าคอมมิชชั่นจากการขายสินค้าให้กับพนักงาน นอกจากนี้
  ผู้ซิ้อสามารถนำสินค้าที่ซื้อไปแล้ว
  มาแลกเปลี่ยนสินค้ารูปแบบใหม่ไปจากบริษัทฯได้โดยมีเงื่อนไขว่าสินค้าใหม่จะต้องมีราคาเท่าเดิมหรือสูงกว่าสินค้าเดิมที่เคยซื้อไป
  แต่ทั้งนี้บริษัทฯไม่มีการรับซื้อคืนสินค้าเป็นเงินสดไม่ว่ากรณีใด ๆ
  เว้นแต่ผู้รับสิทธิต้องการเลิกกิจการหลังจากประกอบกิจการมาเป็นเวลามากกว่า 3 ปี

  []

  3) การร่วมมือกับบริษัทบัตรเครดิตหรือบริษัทเช่าซื้อ

  บริษัทฯมีการร่วมมือกับบริษัทบัตรเครดิตหรือบริษัทเช่าซื้อ ในการขยายช่องทางการจำหน่าย เช่น
  บริษัท กรุงไทยลิสซิ่ง จำกัด โดยทางบริษัท กรุงไทยลิสซิ่ง จำกัด
  มีการส่งรายการสินค้าอุปโภคหลายชนิดไปให้กับลูกค้าของทางธนาคารกรุงไทย
  ซึ่งในจำนวนนั้นจะมีสินค้าเครื่องประดับเพชรของบริษัทฯเพียงรายเดียวร่วมอยู่
  ในรายการสินค้าประเภทอื่นๆ
  ผู้สนใจสามารถสั่งซื้อเครื่องประดับของบริษัทฯผ่านทางสาขาของธนาคารกรุงไทยได้
  โดยบริษัท กรุงไทยลิสซิ่ง จะจ่ายค่าสินค้าให้บริษัทฯตามราคาป้ายหักลบดอกเบี้ย ภายใน 3 วัน
  นับจากวันที่ผู้ซื้อได้รับสินค้าซึ่งดอกเบี้ยจะคำนวณจากอัตราดอกเบี้ยที่บริษัทเช่าซื้อ
  กำหนดกับระยะเวลาผ่อนชำระสินค้าของผู้ซื้อ (ตั้งแต่ 12 ถึง 48 เดือน) ให้กับบริษัทฯ
  ในขณะที่ผู้ซื้อจะผ่อนชำระค่าสินค้ากับทางบริษัท กรุงไทยลิสซิ่ง จำกัดโดยตรง

  []

  4) การจัดกิจกรรมส่งเสริมการขาย และการจัดงานขายสินค้าพิเศษ

  บริษัทฯมีการร่วมมือกับห้างสรรพสินค้าต่าง ๆ เพื่อจัดงานขายสินค้าเป็นพิเศษ
  ซึ่งการเลือกสถานที่จัดงานส่วนใหญ่จะขึ้นอยู่กับรูปแบบงานที่ห้างสรรพสินค้ากำหนดขึ้น
  ทั้งนี้บริษัทฯจะจัดงานขายสินค้าขึ้นอยู่กับ
  ความเหมาะสมของสถานที่ นอกจากนี้บริษัทฯยังมีการจัดงานขายสินค้าพิเศษสำหรับสมาชิก
  (Exclusive sales)
  เป็นประจำทุกปี

  ยอดจำหน่ายสินค้าของบริษัทฯตามแต่ละช่องทางสามารถ แสดงรายละเอียดได้ดังนี้

  หน่วย: ล้านบาท

[]หมายเหตุ: ไม่รวมรายได้ค่าบริการและรายได้อื่น

3.4.4 นโยบายการกำหนดราคา

เนื่องจากต้นทุนสินค้าของบริษัทฯส่วนใหญ่จะขึ้นกับราคาวัตถุดิบเพชรและทองคำ
ดังนั้นเพื่อเป็นการป้องกันความเสี่ยงบริษัทฯจึงมีขั้นตอนการกำหนดราคาจำหน่ายสินค้าแต่ละรูปแบบ
ดังนี้

ขั้นตอนในการกำหนดราคาสินค้าของบริษัทฯ

3.5 การจัดหาผลิตภัณฑ์

3.5.1 ลักษณะการให้ได้มาซึ่งผลิตภัณฑ์

การจัดหาผลิตภัณฑ์ของบริษัทฯแบ่งได้เป็น 2 ขั้นตอนหลัก ๆ คือ 1)
การจัดหาเพชรที่เป็นสินค้าสำเร็จรูป และเพชรที่เป็นวัตถุดิบ 2)
การว่าจ้างให้ผู้ประกอบการโรงงานทำการผลิตเครื่องประดับให้บริษัทฯ

1) เพชรกะรัตและเพชรที่ยังไม่ขึ้นตัวเรือน บริษัทฯจะนำเข้าจากต่างประเทศเป็นส่วนใหญ่
โดยมีบางส่วนที่ซื้อผ่านตัวแทนจำหน่ายในประเทศ โดยส่วนใหญ่ซื้อจากแหล่งเจียระไน
(Sightholder) ที่สำคัญคือประเทศเบลเยี่ยม นอกจากนั้นยังซื้อจากแหล่งค้าเพชรอื่น ๆ เช่น
สหรัฐอเมริกา และฮ่องกง เพื่อกระจายความเสี่ยง ซึ่งแบ่งได้เป็น 2 กลุ่ม ตามขนาดของเพชร

-   ขนาดตั้งแต่ 1.00 กะรัตขึ้นไป บริษัทฯซื้อจากแหล่งเจียระไน (Sightholder)
    โดยบริษัทฯจะกำหนดคุณลักษณะของเพชร 4 ประการ (4C) ตามที่อธิบายไว้ข้างต้น
    โดยเพชรที่นำเข้าจะต้องมีคุณภาพสีในระดับ D (100%) - M (91%) และระดับความบริสุทธิ์
    LC ถึง VS แต่เนื่องจากมีข้อจำกัดด้านปริมาณและคุณภาพของเพชรดิบที่นำมาเจียระไน
    หากบริษัทฯต้องการเพชรให้ได้คุณลักษณะตามที่ต้องการ
    บริษัทฯต้องมีการแจ้งปริมาณที่ต้องการแก่แหล่งเจียระไน (Sightholder) ล่วงหน้าประมาณ
    3 – 4 เดือน สำหรับขนาดตั้งแต่ 1.00 กะรัตขึ้นไป
    ปัจจุบันบริษัทฯสั่งซื้อเป็นประจำจากแหล่งเจียระไน (Sightholder)
    รายใหญ่ที่สุดของโลกเป็นหลัก และมีแหล่งเจียระไน (Sightholder) สำรอง 5 ราย
    โดยมีระยะเวลาในการส่งมอบสินค้าประมาณ 30 วัน
    และบริษัทฯได้รับระยะเวลาการชำระหนี้ประมาณ 90 วัน

-   ขนาดตั้งแต่ 0.005 กะรัต ถึง 0.99 กะรัต บริษัทฯซื้อจากแหล่งเจียระไน (Sightholder)
    โดยบริษัทฯจะกำหนดคุณลักษณะหลัก 4
    ประการเช่นเดียวกันกับเพชรกะรัตแล้วจึงทำการสั่งซื้อจากแหล่งเจียระไน (Sightholder)
    ซึ่งไม่มีข้อจำกัด
    ในเรื่องปริมาณสินค้ามากเท่ากับเพชรน้ำหนักขนาด 1.00 กะรัตขึ้นไป
    โดยบริษัทฯจึงสามารถสั่งซื้อเพชรขนาด 0.005 กะรัต ถึง 0.99
    กะรัตได้ทันทีโดยไม่จำเป็นต้องมีการจองล่วงหน้า ยกเว้นในกรณีที่ต้องการในปริมาณมาก
    ซึ่งต้องแจ้งล่วงหน้าประมาณ 2 เดือน โดยปัจจุบันบริษัทฯสั่งซื้อจากแหล่งเจียระไน
    (Sightholder) หลัก 7 รายและมีแหล่งเจียระไน (Sightholder)
    สำรองสำหรับกรณีสินค้าไม่เพียงพออีก 3 ราย โดยมีระยะเวลาในการส่งมอบสินค้าประมาณ
    14 วัน และบริษัทฯได้รับระยะเวลาการชำระหนี้ประมาณ 90 วัน ถึง 180 วัน

ผลิตภัณฑ์และวัตถุดิบทั้ง เครื่องประดับเพชร เพชรกะรัต
และเพชรร่วงของบริษัทฯนั้นได้มีการจัดหาจากแหล่งเจียระไนและผู้ค้า (Supplier) หลายราย
ซึ่งแสดงให้เห็นว่าบริษัทฯได้มีการกระจายความเสี่ยงจากการพึ่งพิงทางการค้ากับผู้ค้ารายใด
รายหนึ่ง โดยไม่มีรายใดจำหน่ายให้กับบริษัทฯเกินกว่าร้อยละ 30

2) การว่าจ้างโรงงานผลิตเครื่องประดับ ซึ่งบริษัทฯเป็นผู้ออกแบบรูปแบบสินค้าเอง
โดยว่าจ้างโรงงานจำนวน 10 แห่งในประเทศทำการผลิต
ทั้งนี้โรงงานจะเป็นผู้รับผิดชอบจัดหาทองคำที่ใช้ผลิตตัวเรือน
โดยมีการกำหนดราคาทองคำตามราคาตลาด ณ วันที่สั่งผลิต โดยจะใช้เวลาผลิตประมาณ 45-60
วัน และบริษัทฯมีระยะเวลาการชำระหนี้ประมาณ 15-30 วัน

3.5.2 การตรวจสอบคุณภาพสินค้า

เพื่อให้ความมั่นใจว่า สินค้าของบริษัทฯทุกชิ้นได้มาตรฐาน และเพชรมีคุณภาพเป็นที่ยอมรับ
อันเป็นการเสริมสร้างความแข็งแกร่งของตราสินค้าบริษัทฯ
ทางบริษัทฯจึงมีการจัดให้การตรวจสอบคุณภาพสินค้าโดยละเอียด ซึ่งมีการแบ่งเป็น
2 ขั้นตอนเช่นเดียวกับการขั้นตอนการจัดหาผลิตภัณฑ์ คือ 1)
ขั้นตอนการตรวจสอบเพชรที่ยังไม่ขึ้นตัวเรือน และ 2) การตรวจสอบคุณภาพเครื่องประดับ

1) ขั้นตอนการตรวจสอบเพชรที่ยังไม่ขึ้นตัวเรือน เป็นการตรวจสอบเพชรที่ได้รับมาจากผู้เจียระไน
(Sightholder)
ในต่างประเทศ หรือตัวแทนจำหน่ายที่อยู่ในประเทศไทย
โดยจะเป็นการตรวจสอบว่าเพชรที่ได้รับมีคุณลักษณะของเพชร 4 ประการ (4C)
ตรงตามใบสั่งซื้อหรือไม่
ซึ่งผู้ตรวจสอบของบริษัทฯเป็นผู้มีประสบการณ์ในการตรวจสอบคุณลักษณะของเพชรเป็นอย่างดี
ซึ่งเพชรที่ผ่านการตรวจสอบแล้วจะถูกจัดเก็บโดยแยกตามคุณลักษณะของเพชร 4 ประการ (4C)
โดยละเอียด เพื่อไม่ให้เกิดข้อผิดพลาดในขณะที่นำไปใช้ในการผลิตเป็นเครื่องประดับ
โดยในการเบิกเพชรที่มีการจัดเก็บจะต้องมีใบเบิกที่ระบุถึงรหัสของวัตถุดิบนั้น
รวมไปถึงรายละเอียดการนำไปผลิตเป็นเครื่องประดับตามสูตรการผลิตที่กำหนดไว้

2) ขั้นตอนการตรวจสอบเครื่องประดับ เพื่อให้มั่นใจว่า
เครื่องประดับเพชรที่ผลิตเสร็จแล้วจากโรงงาน มีรูปแบบตรงตามที่บริษัทฯสั่งผลิต
และเพชรในเครื่องประดับมีคุณลักษณะตรงตามที่บริษัทฯกำหนด
ก่อนที่จะส่งไปจำหน่ายให้กับลูกค้าบริษัทจะมีการตรวจสอบคุณภาพและมาตรฐานของสินค้าอีกครั้งโดยมีรายละเอียดในการตรวจสอบดังนี้

-   ตรวจสอบขนาด เช่นขนาดแหวน ความยาวสร้อย

-   ตรวจสอบคุณภาพเพชรกับใบเบิกวัตถุดิบ

-   ความแข็งแรงของการฝังเพชร

-   ความเรียบร้อยของการฝังเพชร เช่น จัดเรียงเป็นแนวเดียวกัน ความสูงต่ำเท่ากัน

-   หนามเตยที่เกาะต้องเท่ากัน และลักษณะเหมือนกัน

-   ตรวจสอบผิวตัวเรือน สี และโลโก้ของบริษัทฯ

3.5.3 นโยบายเกี่ยวกับการบริหารสินค้าคงเหลือ

บริษัทฯตระหนักถึงความสำคัญของการบริหารสินค้าคงเหลือ
เนื่องจากสินทรัพย์ส่วนใหญ่ของบริษัทฯคือสินค้าคงเหลือซึ่งมีมูลค่าที่เป็นสาระสำคัญ
และเป็นสินทรัพย์สำคัญในการสร้างรายได้ให้กับบริษัทฯ หากการบริหารจัดการได้ดีไม่เพียงพอ
หรือสินค้าคงเหลือหมุนเวียนได้ช้าอาจส่งผลให้เกิดการสูญเสียโอกาสทางธุรกิจ ดังนั้น
บริษัทฯจึงได้กำหนดนโยบายการบริหารสินค้าคงเหลือที่เข้มงวด
เพื่อให้บริษัทฯสามารถติดตามความเคลื่อนไหวของสินค้าคงเหลือได้อย่างมีประสิทธิภาพ
(โปรดอ่านรายละเอียดเพิ่มเติม ข้อ 1.5
ความเสี่ยงจากการล้าสมัยของสินค้าคงเหลือในกลุ่มเครื่องประดับเพชร)

โดยสินค้าคงเหลือประเภทเครื่องประดับเพชรสำเร็จรูปจะมีความเสี่ยงสูงกว่า
สินค้าคงเหลือประเภทเพชรกะรัตและเพชรร่วง
เนื่องจากตัวแปรอยู่ที่รูปแบบของสินค้าว่าเป็นแบบที่อยู่ในความต้องการของผู้บริโภคมากน้อยเพียงใด
ทางบริษัทฯจึงได้วางนโยบายการการออกแบเครื่องประดับโดย
กำหนดให้พนักงานขายทุกสาขาประเมินความต้องการของผู้บริโภคและรายงานสินค้าคงเหลือแต่ละรูปแบบส่งบริษัทฯทุกเดือน
ทำการสำรวจความคิดเห็นของลูกค้า
เพื่อเป็นข้อมูลประกอบการพัฒนารูปแบบของเครื่องประดับและความต้องการของผู้บริโภค

นอกจากนี้บริษัทฯยังมีการเก็บรวบรวมข่าวสารเกี่ยวกับธุรกิจแฟชั่นต่าง ๆ
รวมถึงมีการจัดตั้งฝ่ายพัฒนาผลิตภัณฑ์ และการว่าจ้างผู้ออกแบบที่มีประสบการณ์สูง (Designer)
เป็นพนักงานประจำของบริษัทฯ เพื่อให้สามารถออกแบบสินค้าได้ตรง
ตามความต้องการของผู้บริโภคมากที่สุด
โดยรูปแบบสินค้าของบริษัทฯจะเป็นรูปแบบที่เน้นความเรียบง่ายคลาสสิค
เน้นที่คุณภาพเพชรเป็นหลักจึงไม่ประสบปัญหาการล้าสมัยของรูปแบบสินค้าเครื่องประดับเพชร

นอกเหนือจากการพัฒนารูปแบบเครื่องประดับแล้ว บริษัทฯยังมีการ ระบุข้อมูล เดือน ปี ที่ผลิต
และปีของการออกแบบของแต่ละสินค้าลงบนฐานข้อมูลในระบบคอมพิวเตอร์และลงบนป้ายราคาเพื่อประเมินหรือตรวจสอบว่าสินค้าแบบใดอยู่ในความต้องการของผู้บริโภค
หรือสินค้าแบบใดคงค้างในแต่ละสาขาเป็นอย่างไร
หากสินค้าแบบใดอยู่ในความต้องการสูงจะทำการวางแผนการผลิต
หากสินค้าแบบใดอยู่ในความต้องการต่ำหรือสินค้าชิ้นใดคงค้างในสาขาเกินเวลาอันควร จะดำเนิน
การโอนสินค้าจากสาขาหนึ่งไปอีกสาขาหนึ่ง หรือจากจังหวัดหนึ่งไปอีกจังหวัดหนึ่ง
หรือจากภาคหนึ่งไปอีกภาคหนึ่ง อย่างไรก็ตามหากสินค้าดังกล่าวยังไม่สามารถจำหน่ายได้
บริษัทฯมีนโยบายจัดการสินค้าคงเหลือที่ค้างอยู่นานโดยอาจนำกลับมาผลิตเป็นรูปแบบใหม่
โดยเสียค่าใช้จ่ายเล็กน้อย เนื่องจาก วัตถุดิบเกือบทั้งหมดสามารถนำกลับมาใช้ได้
และสำหรับสินค้าที่รับเปลี่ยนคืนจากลูกค้าจะมีการตรวจสอบสภาพของสินค้าหากยังอยู่ในสภาพสมบูรณ์จะมีการขัดล้างให้ดูใหม่และนำมาจำหน่ายต่อไป
แต่หากอยู่ในสภาพที่ไม่สมบูรณ์จะนำวัตถุดิบไปผลิตเป็นสินค้ารูปแบบอื่น ๆ เพื่อจำหน่ายแทน

สำหรับสินค้าประเภทเพชรกะรัตและเพชรที่ยังไม่ขึ้นตัวเรือน (เพชรร่วง) เป็นกลุ่มที่มีความเสี่ยงต่ำ
เนื่องจากแม้ว่าราคาตลาดจะมีความผันผวนแต่ก็ไม่สูงมาก ไม่มีความเสี่ยงด้านรูปแบบ
และสามารถเก็บไว้ได้โดยไม่มีการล้าสมัย

3.5.4 นโยบายเกี่ยวกับความปลอดภัยของสินค้าคงเหลือ

เนื่องจากมูลค่าสินค้าคงเหลือแต่ละชิ้นของบริษัทฯมีมูลค่าสูงและเคลื่อนย้ายได้ง่าย
จึงมีความจำเป็นที่บริษัทฯจะต้องให้ความสำคัญเกี่ยวกับการดูแลความปลอดภัยของสินค้าคงเหลือ
บริษัทฯจึงกำหนดนโยบายให้ฝ่ายบัญชีและการเงินเป็นผู้ตรวจสอบสินค้าคงเหลือในสำนักงานใหญ่และ
แต่ละสาขาทั่วประเทศว่าสินค้าที่มีอยู่ตรงกับบัญชีคุมสินค้าหรือไม่ (โปรดอ่านรายละเอียดเพิ่มเติม ข้อ
1.2 ความเสี่ยงจากการดำเนินธุรกิจที่สินค้ามีราคาแพงและเคลื่อนย้ายได้ง่าย และ ข้อ 1.3
ความเสี่ยงจากการที่ปริมาณและคุณภาพของสินค้าตรวจสอบได้ยาก)

นอกจากนี้ บริษัทฯมีนโยบาย และระเบียบวิธีการปฏิบัติงานที่เน้นวัตถุประสงค์ในการ “ป้องกัน”
ที่รัดกุม
ในทุกขั้นตอน และทุกพื้นที่ เช่น
บริษัทฯมีนโยบายให้ทำการเก็บสินค้าไว้ในตู้นิรภัยทุกครั้งหลังเวลาเลิกงานทุกครั้ง
โดยสินค้าคงเหลือทุกประเภทจะมีการบันทึกรายการเข้า-ออกทุกครั้ง
และจะต้องการคำนวณความครบถ้วนและถูกต้องของรายการดังกล่าวทั้งหมด ณ สิ้นวันเช่นกัน
นอกจากนั้นบริษัทฯมีการเก็บวัตถุดิบไว้ที่สำนักงานใหญ่ที่มีความปลอดภัยสูงสุด และ
มีการบันทึกภาพโดยกล้องโทรทัศน์วงจรปิดตลอด 24 ชั่วโมง ควบคู่กับมีระบบตรวจจับความร้อน

สำหรับการป้องกันจากการสูญหายจากบุคคลภายในของบริษัทฯ เช่น การโจรกรรม
ทุจริตยักยอกทรัพย์ หรือ สับเปลี่ยนสินค้าโดยบุคคลในบริษัทฯ บริษัทฯมีนโยบาย
และระเบียบวิธีการปฏิบัติงานที่รัดกุมเช่นกัน เช่น ในส่วนของเพชรที่มีใบรับประกันจากต่างประเทศ
มีการบรรจุอยู่ในกล่องปิดผนึก หรือมีการใช้แสงเลเซอร์ทำสัญลักษณ์ไว้บนตัวเพชร
เพื่อป้องการการสับเปลี่ยน
บริษัทฯมีการใช้เครื่องมืออัตโนมัติที่เชื่อถือได้ในการตรวจสอบแยกเพชรแท้หรือเพชรเทียม
บริษัทฯมีนโยบายในการแบ่งแยกหน้าที่ชัดเจน (Segregation of duty)
ควบคู่กับการวัตถุประสงค์การถ่วงอำนาจ (Check and balance) เช่น
การแยกกันถือกุญแจโดยพนักงาน 3 คน การกำหนดจำนวนผู้ทราบรหัส
และการควบคุมภาพที่บันทึกจากกล้องวงจรปิดโดยฝ่ายที่ไม่เกี่ยวข้อง
การใช้บัตรติดแถบแม่เหล็กเพื่อเปิดประตูเพื่อกำหนดจำนวนผู้มีสิทธิเข้า-ออก
กำหนดให้ฝ่ายบัญชีและการเงินเป็นผู้ตรวจสอบสินค้าคงเหลือในสำนักงานใหญ่และแต่ละสาขาทั่วประเทศว่าสินค้าที่มีอยู่ตรงกับบัญชีคุมสินค้าหรือไม่อีกด้วย
โดยมีการมีการตรวจนับโดยไม่กำหนดวันล่วงหน้าเดือนละ 2 ครั้ง โดยฝ่ายบัญชี 1 ครั้ง
และผู้จัดการเขต 1 ครั้ง

3.6 ผลกระทบที่มีต่อสิ่งแวดล้อม

เนื่องจากบริษัทฯดำเนินธุรกิจค้าปลีกเพชรและเครื่องประดับเพชร
โดยไม่มีโรงงานผลิตเป็นของตนเอง จึงไม่มีการดำเนินงานที่ส่งผลกระทบต่อสิ่งแวดล้อม

3.7 งานที่ยังไม่ได้ส่งมอบ

- ไม่มี -

[1] ก่อตั้งโดยนักธุรกิจชาวอเมริกัน Martin Rapaport